ประกาศกรมการขนส่งทางบกประกาศกรมการขนส่งทางบกเรื่อง กำหนดหลักเกณฑ์วิธีการ และเงื่อนไขในการยกเลิกหนังสือให้ความเห็นชอบการเป็นผู้ติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงตามกฎหมายว่าด้วยรถยนต์พ.ศ. ๒๕๖๐ เพื่อให้การบังคับใช้กฎหมายกับผู้ได้รับหนังสือให้ความเห็นชอบการเป็นผู้ติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงที่กระทำผิดกฎหมายเป็นไปอย่างมีประสิทธิภาพและเป็นไปในแนวทางเดียวกันอาศัยอำนาจตามความในข้อ ๑๐ ของกฎกระทรวงกำหนดส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงพ.ศ. ๒๕๕๐ และข้อ ๑๐ของกฎกระทรวงกำหนดส่วนควบและเครื่องอุปกรณ์ของรถที่ใช้ก๊าซปิโตรเลียมเหลวเป็นเชื้อเพลิงพ.ศ. ๒๕๕๑ อธิบดีกรมการขนส่งทางบก จึงออกประกาศไว้ ดังต่อไปนี้ข้อ๑ ในประกาศนี้หนังสือให้ความเห็นชอบ หมายความว่าหนังสือให้ความเห็นชอบการเป็นผู้ติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงการติดตั้ง หมายความว่าการติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงผู้ติดตั้ง หมายความว่าผู้ได้รับหนังสือให้ความเห็นชอบการเป็นผู้ติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงผู้ติดตั้งทั่วไป หมายความว่าผู้ติดตั้งที่ไม่เป็นผู้ผลิตรถยนต์ซึ่งติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงกับรถที่ผ่านกระบวนการผลิตเสร็จเรียบร้อยแล้วผู้ติดตั้งที่เป็นผู้ผลิต หมายความว่าผู้ติดตั้งที่เป็นผู้ผลิตรถยนต์ซึ่งติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดหรือก๊าซปิโตรเลียมเหลวเป็นเชื้อเพลิงกับรถที่ผู้ติดตั้งผลิตซึ่งมีการกำหนดรหัสหรือรุ่นเป็นการเฉพาะเจ้าหน้าที่ หมายความว่า ข้าราชการ พนักงานราชการหรือบุคลากรอื่นในสังกัดสำนักวิศวกรรมยานยนต์ สำนักงานขนส่งกรุงเทพมหานครพื้นที่ ๑, ๒, ๓, ๔ และ ๕ หรือสำนักงานขนส่งจังหวัดข้อ๒ เมื่อปรากฏว่าผู้ติดตั้งผู้ใดฝ่าฝืนหรือไม่ปฏิบัติตามหลักเกณฑ์วิธีการ และเงื่อนไขที่กรมการขนส่งทางบกประกาศกำหนดให้ดำเนินการพิจารณาลงโทษตามบัญชีข้อหาความผิด และมาตรการลงโทษแนบท้ายประกาศนี้โดยแบ่งการลงโทษเป็น ๓ ระดับ ดังนี้(๑)ตักเตือน(๒)ระงับการดำเนินการติดตั้งเป็นการชั่วคราว(๓)ยกเลิกหนังสือให้ความเห็นชอบข้อ๓ การพิจารณาลงโทษตามข้อ ๒ให้เป็นอำนาจของผู้ดำรงตำแหน่ง ดังต่อไปนี้(๑)ผู้อำนวยการสำนักวิศวกรรมยานยนต์ให้มีอำนาจตักเตือนและระงับการดำเนินการติดตั้งเป็นการชั่วคราว กับผู้ติดตั้งที่เป็นผู้ผลิต(๒)ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕หรือขนส่งจังหวัดที่สถานประกอบกิจการตั้งอยู่ในพื้นที่รับผิดชอบให้มีอำนาจตักเตือนและระงับการดำเนินการติดตั้งเป็นการชั่วคราวกับผู้ติดตั้งทั่วไป(๓) อธิบดีกรมการขนส่งทางบก ให้มีอำนาจยกเลิกหนังสือให้ความเห็นชอบกับผู้ติดตั้งที่เป็นผู้ผลิตและผู้ติดตั้งทั่วไปในการพิจารณาลงโทษตามวรรคหนึ่งให้ผู้มีอำนาจตาม(๑) (๒) และ (๓) มอบหมายให้ผู้อื่นดำเนินการแทนได้ข้อ๔ การตรวจสอบการดำเนินการของผู้ติดตั้งหากพบการกระทำความผิดหลายข้อหาแตกต่างกันให้พิจารณาดำเนินการกับผู้ฝ่าฝืนหรือไม่ปฏิบัติตามหลักเกณฑ์วิธีการและเงื่อนไขที่กรมการขนส่งทางบกประกาศกำหนดเฉพาะความผิดที่ต้องได้รับโทษสูงสุดข้อ๕ การพิจารณาดำเนินการตามข้อ ๔กับผู้ติดตั้งที่ฝ่าฝืนหรือไม่ปฏิบัติตามหลักเกณฑ์ วิธีการ และเงื่อนไขที่กรมการขนส่งทางบกประกาศกำหนดให้พิจารณาภายในรอบอายุหนังสือให้ความเห็นชอบและให้ดำเนินการตามหลักเกณฑ์ วิธีการและเงื่อนไขดังนี้(๑)ความผิดขั้นตักเตือน(ก)กระทำความผิดครั้งแรก ให้ตักเตือน(ข)กระทำความผิดครั้งที่สอง ให้สั่งระงับการดำเนินการติดตั้งเป็นการชั่วคราว ๑๕ วัน(ค) กระทำความผิดตั้งแต่ครั้งที่สามขึ้นไปให้สั่งระงับการดำเนินการติดตั้ง ๓๐ วันการสั่งระงับการดำเนินการติดตั้งตาม(๑) มิให้นำไปนับรวมเป็นจำนวนครั้งสำหรับการสั่งระงับการดำเนินการติดตั้งตาม (๒)(๒)ความผิดขั้นระงับการดำเนินการติดตั้งเป็นการชั่วคราว(ก)กระทำความผิดครั้งแรก ให้สั่งระงับการดำเนินการติดตั้ง ๑๕ วัน(ข)กระทำความผิดครั้งที่สอง ให้สั่งระงับการดำเนินการติดตั้ง ๓๐ วัน(ค)กระทำความผิดครั้งที่สาม ให้ยกเลิกหนังสือให้ความเห็นชอบการสั่งระงับการดำเนินการติดตั้งตาม(๑) และ (๒) หากการกระทำความผิดนั้นต้องปฏิบัติหรือแก้ไขให้ถูกต้องก่อนจึงจะดำเนินการติดตั้งต่อไปได้ให้สั่งระงับการดำเนินการติดตั้งไว้จนกว่าจะปฏิบัติหรือแก้ไขให้ถูกต้องแต่ต้องสั่งระงับการดำเนินการไว้ไม่น้อยกว่าระยะเวลาที่กำหนดไว้ในแต่ละกรณีข้อ๖ ในกรณีผู้ติดตั้งมีพฤติการณ์จงใจฝ่าฝืนหรือไม่ปฏิบัติตามคำสั่งระงับการดำเนินการติดตั้งเป็นการชั่วคราวตามข้อ๕ สำหรับผู้ติดตั้งที่เป็นผู้ผลิต ให้ผู้อำนวยสำนักวิศวกรรมยานยนต์ สำหรับผู้ติดตั้งทั่วไปให้ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕หรือขนส่งจังหวัดที่สถานประกอบกิจการตั้งอยู่นำเสนออธิบดีกรมการขนส่งทางบกพิจารณายกเลิกหนังสือให้ความเห็นชอบ ทั้งนี้ ให้นำความในข้อ ๙ ข้อ ๑๐ และข้อ ๑๑มาบังคับใช้โดยอนุโลมข้อ๗ เมื่อเจ้าหน้าที่ตรวจพบการกระทำความผิดตามข้อหาความผิดที่กำหนดไว้ท้ายประกาศนี้และมิใช่ความผิดซึ่งต้องถูกยกเลิกหนังสือให้ความเห็นชอบหรือไม่อยู่ในเกณฑ์ต้องถูกยกเลิกหนังสือให้ความเห็นชอบตามข้อ ๕ (๒) (ค)ให้พิจารณาลงโทษขั้นตักเตือนหรือระงับการดำเนินการติดตั้งเป็นการชั่วคราวแล้วแต่กรณี โดยสั่งเป็นหนังสือให้ผู้ติดตั้งทราบทันทีหรืออย่างช้าไม่เกินวันทำการถัดไป และรีบรายงานให้ผู้บังคับบัญชาทราบตามลำดับโดยเร็วข้อ๘ ผู้ติดตั้งที่ได้รับคำสั่งระงับการดำเนินการติดตั้งเป็นการชั่วคราวตามข้อ๕ ต้องระงับการดำเนินการติดตั้งไว้จนกว่าจะปฏิบัติหรือแก้ไขให้ถูกต้องเมื่อดำเนินการให้ถูกต้องแล้ว สำหรับผู้ติดตั้งที่เป็นผู้ผลิตให้มีหนังสือแจ้งผู้อำนวยการสำนักวิศวกรรมยานยนต์สำหรับผู้ติดตั้งทั่วไปให้มีหนังสือแจ้งผู้อำนวยการสำนักงานขนส่งกรุงเทพมหานครพื้นที่๑, ๒, ๓, ๔ และ ๕หรือขนส่งจังหวัดที่สถานประกอบกิจการตั้งอยู่ทราบเพื่อทำการตรวจสอบเมื่อผู้อำนวยการสำนักวิศวกรรมยานยนต์ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕ หรือขนส่งจังหวัด แล้วแต่กรณีได้รับแจ้งการดำเนินการตามวรรคหนึ่งแล้วให้ดำเนินการตรวจสอบหากผลการตรวจสอบพบว่าผู้ติดตั้งนั้นได้ปฏิบัติหรือแก้ไขให้ถูกต้องแล้ว ให้ผู้อำนวยการสำนักวิศวกรรมยานยนต์ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕ หรือขนส่งจังหวัด แล้วแต่กรณีมีหนังสือยกเลิกคำสั่งระงับการดำเนินการติดตั้งเป็นการชั่วคราวโดยเร็วข้อ๙ ในกรณีเจ้าหน้าที่ตรวจพบการกระทำความผิดซึ่งต้องถูกยกเลิกหนังสือให้ความเห็นชอบหรืออยู่ในเกณฑ์ที่ต้องถูกยกเลิกหนังสือให้ความเห็นชอบตามข้อ๕ (๒) (ค) สำหรับผู้ติดตั้งที่เป็นผู้ผลิตให้ผู้อำนวยการสำนักวิศวกรรมยานยนต์สำหรับผู้ติดตั้งทั่วไปให้ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕ หรือขนส่งจังหวัดสั่งระงับการดำเนินการติดตั้งเป็นการชั่วคราวไว้จนกว่าจะมีคำสั่งเป็นอย่างอื่นและให้ดำเนินการจัดทำรายงานและความเห็นพร้อมรวบรวมเอกสารหลักฐานนำเสนอผู้บังคับบัญชาเพื่อนำเสนออธิบดีกรมการขนส่งทางบกหรือผู้ซึ่งอธิบดีกรมการขนส่งทางบกมอบหมายพิจารณาต่อไปข้อ๑๐ เมื่ออธิบดีกรมการขนส่งทางบกหรือผู้ซึ่งอธิบดีกรมการขนส่งทางบกมอบหมายพิจารณาตามข้อ ๙ แล้วสำหรับผู้ติดตั้งที่เป็นผู้ผลิต ให้ผู้อำนวยการสำนักวิศวกรรมยานยนต์สำหรับผู้ติดตั้งทั่วไป ให้ผู้อำนวยการสำนักงานขนส่งกรุงเทพมหานครพื้นที่ ๑, ๒, ๓, ๔ และ ๕ หรือขนส่งจังหวัด แจ้งผลการพิจารณาเป็นหนังสือให้ผู้ติดตั้งทราบโดยเร็วในกรณีอธิบดีกรมการขนส่งทางบกหรือผู้ซึ่งอธิบดีกรมการขนส่งทางบกมอบหมายสั่งยกเลิกหนังสือให้ความเห็นชอบให้แจ้งผู้ติดตั้งส่งคืนหนังสือให้ความเห็นชอบต่อผู้อำนวยการสำนักวิศวกรรมยานยนต์ ผู้อำนวยการสำนักงานขนส่งกรุงเทพมหานครพื้นที่๑, ๒, ๓, ๔ และ ๕หรือขนส่งจังหวัด แล้วแต่กรณี ภายใน ๑๕ วันนับแต่วันที่ถูกสั่งยกเลิกหนังสือให้ความเห็นชอบด้วยข้อ๑๑ คำสั่งใด ๆ ที่ออกตามประกาศนี้ต้องระบุวัน เดือน ปี ที่ออกคำสั่ง ชื่อ และตำแหน่ง พร้อมลายมือชื่อผู้ทำคำสั่งเหตุผลที่ทำคำสั่งซึ่งอย่างน้อยต้องประกอบด้วย ข้อเท็จจริงอันเป็นสาระสำคัญ ข้อกฎหมายอ้างอิงข้อพิจารณา และข้อสนับสนุนในการใช้ดุลพินิจ รวมทั้งการกำหนดเงื่อนไขต่าง ๆ และระยะเวลาสำหรับการอุทธรณ์คำสั่งการอุทธรณ์คำสั่งตักเตือนหรือระงับการดำเนินการติดตั้งเป็นการชั่วคราว ให้อุทธรณ์ต่ออธิบดีกรมการขนส่งทางบกการอุทธรณ์คำสั่งยกเลิกหนังสือให้ความเห็นชอบให้อุทธรณ์ต่อปลัดกระทรวงคมนาคมโดยให้อุทธรณ์ภายใน ๑๕ วันนับแต่วันที่ได้รับทราบคำสั่ง ทั้งนี้ให้นำพระราชบัญญัติวิธีปฏิบัติราชการทางปกครอง พ.ศ. ๒๕๓๙ในส่วนที่เกี่ยวข้องกับขั้นตอน และระยะเวลาการพิจารณาอุทธรณ์มาบังคับใช้โดยอนุโลมการอุทธรณ์ไม่เป็นเหตุแห่งการทุเลาการบังคับตามคำสั่งตักเตือนหรือระงับการดำเนินการติดตั้งเป็นการชั่วคราว หรือยกเลิกหนังสือให้ความเห็นชอบข้อ ๑๒[๑] ประกาศนี้ให้ใช้บังคับเมื่อพ้นกำหนดหกสิบวันนับแต่วันประกาศในราชกิจจานุเบกษาเป็นต้นไปประกาศ ณ วันที่ ๒๙กันยายน พ.ศ. ๒๕๖๐สนิท พรหมวงษ์อธิบดีกรมการขนส่งทางบก[เอกสารแนบท้าย]๑.บัญชีข้อหาความผิดและมาตรการลงโทษ(ดูข้อมูลจากภาพกฎหมาย)ภวรรณตรี/จัดทำ๒๐ ธันวาคม๒๕๖๐ปุณิกา/ตรวจ๓๐ ธันวาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๓๐๐ ง/หน้า ๗๓/๔ ธันวาคม ๒๕๖๐